Foto: AP Filippin prezidenti Rodrigo Duterte AQShning Filippinga yordam berishni to‘xtatish rejalarini tanqid qildi, deb xabar bermoqda Associated Press axborot agentligi. "Qonga qon, jonga jon. Agar siz buni qila olsangiz, biz ham shunday qila olamiz. Bu bir darvozaga o‘ynash emas. Xayr-Xayr, Amerika", deb aytgan Duterte. Avvalroq AQSh Dutertening siyosati yuzasidan xavotirlanayotgani sababli Filippinga moliyaviy yordamni uzaytirmasligi ma’lum bo‘lgandi. Duterte bunga javoban Filippin "AQSh pulisiz ham yashay olishini" aytgan va Filippindagi AQSh qo‘shinlariga mamlakatni tark etishni tavsiya qilgan.